Diari Oficial de la Generalitat Valenciana


Sumari del DOGV 9819, del 02-04-2024 (2024/2688)

Extracte de la Resolució de 15 de març de 2024, del rector de la Universitat Politècnica de València, per la qual es convoquen 10 beques per al desenvolupament d'un projecte artístic que passarà a formar part de la Mostra PAMPAM! 2025, que es regirà per les bases següents que figuren en aquesta convocatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2688


Data del document
:   15-03-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 15 de març de 2024, del rector de la Universitat Politècnica de València, per la qual es convoquen 10 beques per al desenvolupament d'un projecte artístic que passarà a formar part de la Mostra PAMPAM! 2025, que es regirà per les bases següents que figuren en aquesta convocatòria. [2024/2688]  
BDNS (identif.): 751343.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/751343)  
  
Primer. Beneficiaris  
Podrà participar en la present convocatòria tot l'alumnat matriculat durant el curs 2023-24 en les següents titulacions impartides en la Facultat de Belles arts de la Universitat Politècnica de València: Màster en Producció Artística, Màster en Arts Visuals i Multimèdia, Màster en Conservació i Restauració de Béns Culturals i Màster en Gestió Cultural.  
  
Segon. Finalitat  
PAM! 2024 és un projecte multidisciplinari en el qual s'impliquen diferents agents del món de l'art i la cultura, que consisteix en una exposició de les propostes artístiques dels i les estudiants dels màsters oficials de la Facultat de Belles arts de la Universitat Politècnica de València, que tindrà lloc la segona quinzena de maig de 2024.  
PAM! té present valors com a cooperació, responsabilitat i compromís, a partir dels quals es desenvolupa aquest projecte organitzat i gestionat pel Vicedeganat de Cultura de la Facultat de Belles Arts de la Universitat Politècnica de València, en col·laboració amb el professorat i alumnat del Màster en Producció Artística, Màster en Arts Visuals i Multimèdia, Màster en Gestió Cultural i Màster en Conservació i Restauració de Béns Culturals.  
Les presents bases tenen per objecte regular el procés pel qual es convoquen 10 beques destinades als/les participants en l'exposició PAM! 2024, per al desenvolupament d'un projecte artístic que passarà a formar part de la Mostra PAMPAM! 2025, en un espai expositiu de la ciutat de València.  
  
Tercer. Bases reguladores  
Accessibles en la pàgina web de la Facultat de Belles arts de la Universitat Politècnica de València https://www.upv.es/entidades/bbaa/index-va.html  
  
Quart. Import  
Es concediran deu beques dotades amb un import de 945 euros cadascuna, per al desenvolupament d'un projecte artístic.  
La dotació econòmica de la beca estarà subjecta a la corresponent retenció que estableix la normativa vigent.  
La present convocatòria es finançarà amb càrrec a la partida pressupostària 43255891877/422/4000, per un import màxim de 9.450 €, existint crèdit pressupostari adequat i suficient.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 12 d'abril de 2024.  
La presentació de la sol·licitud suposa l'acceptació de les bases, així com les obligacions pròpies derivades del marc legal en matèria d'ajudes i subvencions.  
  
València, 15 de març de 2024.- El rector de la Universitat Politècnica de València: José Esteban Capilla Romà.